**ทางหลวงแผ่นดินหมายเลข 106 สายสวรรคโลก–อุโมงค์** เป็นถนนขนาด 2-4 ช่องจราจร มีแนวเส้นทางเริ่มจากทางเข้าสวรรคโลก (ทางหลวงแผ่นดินหมายเลข 1370) อำเภอสวรรคโลก จังหวัดสุโขทัย ผ่านอำเภอทุ่งเสลี่ยม จังหวัดสุโขทัย อำเภอเถิน จังหวัดลำปาง อำเภอลี้ อำเภอบ้านโฮ่ง อำเภอป่าซาง อำเภอเมืองลำพูน จังหวัดลำพูน และตัดเข้าตัวเมืองเชียงใหม่ สิ้นสุดที่อำเภอเมืองเชียงใหม่ จังหวัดเชียงใหม่ เส้นทางนี้เป็นเส้นทางลัดจากถนนพหลโยธิน ที่สามารถเชื่อมต่อไปยังสถานที่สำคัญ เช่น อุทยานแห่งชาติดอยอินทนนท์ อุทยานแห่งชาติออบหลวง โดยไม่ต้องผ่านตัวเมืองเชียงใหม่ และสามารถใช้เป็นเส้นทางเชื่อมต่อเข้าสู่ทางหลวงหมายเลข 108 เข้าสู่อำเภอแม่สะเรียง จังหวัดแม่ฮ่องสอน ได้โดยไม่ต้องเริ่มจากตัวเมืองเชียงใหม่ แต่ไม่เป็นที่นิยมนักเนื่องจากช่วงอำเภอเถิน ถึงอำเภอลี้ (รอยต่อระหว่างจังหวัดลำปางและจังหวัดลำพูน) เป็นทางแคบ ตัดขึ้นภูเขาสูง และคดเคี้ยวมาก จึงไม่เหมาะในการสัญจรในเวลากลางคืน โดยส่วนที่แคบและคดเคี้ยวนั้นคือส่วนที่ตัดผ่านอุทยานแห่งชาติดอยจง

"ถนนต้นยาง" ช่วงอำเภอสารภี จังหวัดเชียงใหม่
ทางหลวงแผ่นดินหมายเลข 106 ช่วงจังหวัดลำพูนและเชียงใหม่นั้น มีความโดดเด่นเป็นเอกลักษณ์คือ มีต้นขี้เหล็กและต้นยางนาสูงใหญ่ปลูกเรียงรายตลอดสองข้างทางตั้งแต่ลำพูนจนถึงเชียงใหม่ จนเรียกกันว่าเป็น "ถนนสายต้นยาง" หรือ "ถนนต้นยาง"

สำหรับทางหลวงแผ่นดินหมายเลข 106 ช่วงสวรรคโลก–ดอนไชย กรมทางหลวงได้ทำการรวมเส้นทางกับทางหลวงแผ่นดินหมายเลข 1048 และทางเข้าดอนไชยหรือถนนพหลโยธินสายเก่า (ทางหลวงแผ่นดินหมายเลข 1352) บางส่วน และช่วงอำเภอสารภี-ต่อเขตเทศบาลนครเชียงใหม่ ได้มีการโอนความรับผิดชอบไปยังองค์การบริหารส่วนจังหวัดเชียงใหม่

ประวัติ
-------

ถนนช่วงเชียงใหม่-ลำพูน เป็นเส้นทางที่ผูกพันกับปิงห่าง ต้นยาง และต้นขี้เหล็ก ในอดีตแม่น้ำปิงจะไหลผ่านทางทิศตะวันออกของเวียงกุมกาม เมืองหริภุญชัย และวัดอรัญญิกรัมการาม (วัดดอนแก้ว) ซึ่งเป็นสี่มุมเมืองในสมัยพระนางจามเทวี เมื่อคราวที่พญามังรายยึดครองเมืองหริภุญชัย และสร้างเมืองใหม่ทางทิศตะวันออกเฉียงเหนือของเมืองหริภุญชัย ชื่อว่า เมืองชะแว ได้เกิดน้ำท่วม จึงย้ายไปสร้างเมืองแห่งใหม่ คือ เวียงกุมกาม ทำให้แม่น้ำปิง เกิดการเปลี่ยนทางไหลผ่านเข้าในตัวเมืองหริภุญชัย และไหลผ่านหน้าวัดพระธาตุหริภุญชัยในสมัยพญามังราย

ในราว พ.ศ. 2101 สมัยพญาแม่กุแม่น้ำปิงยังไหลผ่านทางทิศตะวันออกของเวียงกุมกาม และตัวเมืองหริภุญชัยอยู่ ในระหว่างปี พ.ศ. 2101–2317 อาณาจักรบริเวณนี้อยู่ภายใต้การปกครองของพม่า จนถึงราวปี พ.ศ. 2317 มีบันทึกว่าสมเด็จพระเจ้าตากสินมหาราชได้ยกทัพตามแม่น้ำปิง (สายปัจจุบัน) ที่ไหลผ่านทิศตะวันตกของเวียงกุมกามและเมืองหริภุญชัย ซึ่งแสดงว่าแม่น้ำปิง เกิดการเปลี่ยนร่องน้ำ ในระหว่างที่พม่าปกครองพื้นที่ดังกล่าว

แม้ว่าแม่น้ำปิงจะมีการเปลี่ยนร่องน้ำ แต่ยังปรากฏว่ามีการตั้งถิ่นฐานของราษฎรตามแนวแม่น้ำปิงสายเดิม (ปิงห่าง) ทำให้เกิดเส้นทางคมนาคมทางบกเลียบตามแนวแม่น้ำสายดังกล่าว เป็นเส้นทางสายหลักในการติดต่อค้าขายระหว่างชาวเมืองเชียงใหม่ และเมืองลำพูนมาจนปัจจุบัน 

ถนนสายเลียบแม่น้ำปิงห่าง หรือถนนเชียงใหม่-ลำพูน มีการสร้างถนนอย่างเป็นทางการขึ้น โดยพระยาทรงสุรเดช (อั้น บุนนาค) ข้าหลวงใหญ่รักษาราชการมณฑลลาวเฉียง ในสมัยรัชกาลที่ 5 เมื่อปี พ.ศ. 2438 เริ่มสร้างตั้งแต่เชิงสะพานนวรัฐ (หน้าโรงเรียนเชียงใหม่คริสเตียนในปัจจุบัน) เลียบตามแนวแม่น้ำปิงห่างจนถึงเมืองลำพูน

> พระยาทรงสุรเดช...จะทำถนนระหว่างเมืองเชียงใหม่ เมืองลำพูลให้เกวียนเดินได้ด้วย การที่ไม่เปนไปโดยพลันทันทีได้เพราะขัดข้องด้วยเรื่องการภาษีอากรเมืองเชียงใหม่อยู่ ถ้าได้จัดการเรียบร้อยแล้ว พระยาทรงสุรเดชจะได้ลงมือจัดการแต่งสร้างถนนหนทางขึ้นให้สมควรแก่สมัยที่เจริญขึ้นได้
> 
> 

สันนิษฐานว่าถนนคงจะแล้วเสร็จก่อนเดือนกันยายน พ.ศ. 2440 เพราะปีแอร์ โอร์ต (Pierre Orts) ที่ปรึกษากฎหมายชาวเบลเยี่ยมที่เดินทางขึ้นไปร่วมพิจารณาพิพากษาคดีที่นครเชียงใหม่แล้วเลยไปตรวจราชการหัวเมืองต่างๆ ในมณฑลลาวเฉียง ได้บันทึกไว้เมื่อวันพุธที่ 21 กันยายน พ.ศ. 2440 ว่า

> ข้าพเจ้าออกจากเชียงใหม่เมื่อเวลาบ่าย 3 โมง นับว่าเป็นการออกเดินทางที่เอิกเกริกมาก มีข้าราชการสองคนตามไปส่งพร้อมด้วยพวกเจ้าพนักงานชั้นผู้น้อย ถนนจากเชียงใหม่ไปลำพูนซึ่งข้าพเจ้าเคยกล่าวถึงด้วยความชื่นชมนั้นมิได้มีสิ่งใดพิเศษ เป็นเพียงเส้นทางที่คดเคี้ยวไปมาใต้ต้นไม้สูงหรือป่า มีธารน้ำไหลผ่านหลายแห่ง ภูมิประเทศดูเหมือนว่ามีราษฎรอาศัยอยู่หนาแน่น เราพบฝูงวัวควายที่ดูน่าชมหลายฝูง อีกราว 2 กิโลเมตรจะถึงเมืองลำพูน ข้าพเจ้าพบเจ้านายลำพูน 3 องค์ที่มาคอยรับล่วงหน้า ตอน 6 โมงครึ่งข้าพเจ้าก็มาถึงเมืองลำพูน
> 
> — Diaries of a Belgian Assistant Legal Advisor During the Reign of King Chulalongkorn 3 August 1897 - 5 January 1898

ต่อมาในคราวที่พระยาศรีสหเทพ (เส็ง วิรยศิริ) ราชปลัดทูลฉลองกระทรวงมหาดไทยเป็นข้าหลวงพิเศษขึ้นมาจัดระเบียบราชการในมณฑลตวันตกเฉียงเหนือเมื่อปลายปี ร.ศ. 118 (พ.ศ. 2442) ก็ได้มีการกล่าวถึงถนนสายเชียงใหม่–ลำพูนในรายงานประชุมปรึกษาข้อราชการที่เมืองนครเชียงใหม่ วันที่ 9 กุมภาพันธ์ รัตนโกสินทรศก 118 ว่า

> มิสเตอร์คอลลินซ์ (Rev. David G. Collins) กล่าวขึ้นว่า ได้ทราบข่าวจากชาวเมืองลำพูนว่าได้ตกลงกันจะปูอิฐตลอดถนนในระหว่างเมืองลำพูนแลเชียงใหม่ มิสเตอร์คอลลินซ์เห็นว่าถนนสายนี้เป็นถนนดีมาก ถ้าจะเอาอิฐปูเข้า เข้าใจว่ากลับทำให้ถนนเสียลง 
> 
> 
> ที่ประชุมได้ปรึกษากันช้านาน พระยาศรีสหเทพจึงพูดว่า ได้ฟังเสียงในที่ประชุมเห็นกันโดยมากว่าไม่ควรจะปูอิฐตามถนนในระหว่างเมืองเชียงใหม่แลเมืองลำพูน แต่ควรจะซ่อมแซมถนนให้ดีขึ้นนั้น พระยาศรีสหเทพมีความยินดีที่ได้ทราบดังนั้น ราษฎรจะได้ไม่มีความลำบากที่จะต้องทำถนน เพราะฉะนั้นจะได้ทดลองเอาอิฐปูตามถนนบางแห่งเพื่อจะได้ทราบว่าอิฐจะทนน้ำฝนได้เพียงไร และขอให้บรรดาท่านทั้งหลายที่ได้เคยไปมาตามถนนลำพูนได้โปรดชี้แจงว่าควรจะซ่อมตอนใดบ้าง
> 
> 
> มิสเตอร์เกรก (H. W. Clarke) กล่าวว่าชาวบ้านมักจะทำนาบนถนน ควรจะมีข้อบังคับให้เปิดทางไว้ให้คนเดินได้บ้าง
> 
> 
> มิสเตอร์แฮริซ (Rev. Dr. William Harris) ชี้แจงว่าในเรื่องทำนาบนถนนนี้ มิสเตอร์แฮริซได้ทราบเหตุเรื่องหนึ่งที่มีท่านผู้หนึ่งต้องเสียเงิน 15 รูเปียเพื่อเป็นค่าทำขวัญที่ต้องเดินตัดนาไป
> 
> 
> 
> พระยาศรีสหเทพจึงได้ตกลงว่าต่อไปจะได้ห้ามมิให้ราษฎรทำนาบนถนนใหญ่ แต่จะต้องเปิดทางเดินไว้ให้กว้าง 6 ฟิตเสมอ แต่ข้อที่จะห้ามนี้เฉพาะแต่ถนนใหญ่ ถ้าเป็นทางเดินเล็กน้อยไม่เป็นที่ห้ามอย่างใด
> 
> 

3 เดือนถัดมาจากการประชุม พ.ศ. 2443 หม่อมอุดมพงษ์เพ็ญสวัสดิ์ (ม.ร.ว.ประยูร อิศรศักดิ์) ข้าหลวงประจำนครเชียงใหม่ ได้มีโทรเลขรายงานไปยังกระทรวงมหาดไทยว่า

> ในโทรเลข ข้าพระพุทธเจ้า หม่อมอุดมพงษ์เพ็ญสวัสดิ์ ฉบับที่ 5 ลงวันที่ 14 พฤษภาคม รัตนโกสินทร์ศก 119 ว่าถนนที่เมืองนครเชียงใหม่ ตั้งแต่สนามแข่งม้าจนถึงต่อแดนเมืองนครลำพูน หม่อมอุดมพงษ์เพ็ญสวัสดิ์ ได้ให้เจ้าราชบุตรเปนแม่กองใหญ่ เจ้าน้อยมหาวัน พระยาสุนทร พระยาธรรมพิทักษ์ พระยาเทพวงษ์ ท้าวขุนแก้ว เปนผู้ช่วยให้แบ่งน่าที่กันทำเปนตอน ๆ ถนนสายนี้ได้ทำเสร็จแล้ว เมื่อวันที่ 7 พฤษภาคม รัตนโกสินทร ศก 119 เจ้าอุปราชแลข้าราชการอีกหลายนาย พร้อมด้วยหม่อมอุดมพงษ์เพ็ญสวัสดิ์ ได้ไปตรวจดูถนนสายนี้ เห็นด้วยเกล้าฯ ว่าเรียบร้อยดีพอใช้ รถเทียมม้าได้ตลอดทาง แลเปนที่กว้างมาก ข้างริมคันถนน **เจ้าราชบุตรได้สั่งให้ปลูกต้นยางได้ปลูกแล้วบ้าง แลยังกำลังปลูกอีกต่อไป** การทำถนนสำเร็จได้โดยเร็วดังนี้ ควรเปนที่สรรเสริญเจ้าราชบุตร แลผู้ที่ช่วยทำนั้นเปนอันมาก กับทั้งเจ้าอุปราชก็ได้ช่วยเปนธุระสั่ง ในเรื่องทำถนนสายนี้โดยแขงแรง แลการทำถนนนั้นถ้าทำเสร็จแล้วไม่มีการรักษาก็คงซุดโซมเร็ว หม่อมอุดมพงษ์เพ็ญสวัสดิ์จะได้จัดระเบียบการที่จะรักษาต่อไป
> 
> 

จากโทรเลขนี้ ทำให้ทราบว่าผู้ที่ปลูกต้นยางตลอดสองข้างทางถนนในเขตเชียงใหม่ คือเจ้าราชบุตร (เจ้าน้อยคำตื้อ) บุตรของเจ้าอุปราช (บุญทวงษ์) แต่ไม่ปรากฏหลักฐานว่าผู้ใดเป็นคนปลูกต้นขี้เหล็กในถนนฝั่งลำพูน

ส่วนถนนทางด้านเมืองลำพูน ปรากฏในโทรเลขที่เจ้าอินทยงยศโชติ เจ้านครลำพูน รายงานไปยังกระทรวงมหาดไทย ลงวันที่ 8 กุมภาพันธ์ ร.ศ. 188 ว่า 

> เจ้านครลำพูนพร้อมกับพระยาศรีสหเทพได้จัดที่นอกเวียงข้างเหนือทำเป็นตลาดหลวงใหญ่ตลอดออกไปจากถนนในเวียง เจ้านครลำพูนรับก่ออิฐถนนก่ออิฐตั้งตะแคงอย่างถนนในกรุงเทพฯ แต่เมืองนครลำพูนไปจนต่อเขตร์แดนเมืองนครเชียงใหม่ กำหนดจะแล้วใน 4 เดือน
> 
> 

พ.ศ. 2448 ได้มีการปรับปรุงและขยายผิวถนนสายเชียงใหม่-ลำพูนอีกครั้ง ตามใบบอกของพระยาสุรสีห์วิสิษฐศักดิ์ (เชย กัลยาณมิตร) ข้าหลวงใหญ่รักษาราชการมณฑลพายัพ ลงวันที่ 26 กรกฎาคม ร.ศ. 124 ว่า

> ถนนสายนครเชียงใหม่ไปนครลำพูนที่ทำไว้แล้วแต่ก่อนแคบไปบ้าง กว้างไปบ้างไม่เท่ากัน และชำรุดทรุดโทรมไปมาก ถนนสายนี้เป็นทางสำคัญลูกค้าได้อาไศรย์ใช้ล้อเกวียนเป็นประโยชน์ในการค้าขายแลคนเดินทางมาก เค้าสนามหลวงนครเชียงใหม่กับนครลำพูนได้ตกลงกันจะช่วยซ่อมแซมทำให้ดีขึ้น...ได้ให้มิศเตอร์โรเบิตตี้ที่ข้าหลวงโยธาออกไปเป็นผู้แนะนำ แลในแขวงเชียงใหม่จัดให้เจ้าบุรีรัตน์กับกรมการแขวงป่ายางเป็นผู้ดูแล ส่วนแขวงลำพูนจัดให้เจ้าราชภาติกะวงษ์เป็นผู้ดูแล ทั้งสองกองนี้ได้ขอแรงราษฎรมาช่วยทำเดือนเศษจึงแล้วเสร็จ ถนนสายที่ทำนี้ทำโดยกว้าง 3 วา ยาว 665 เส้น
> 
>

รายชื่อทางแยก
-------------

รายชื่อทางแยกบน  ทางหลวงแผ่นดินหมายเลข 106 ทิศทาง: สวรรคโลก–อุโมงค์| จังหวัด | กม.ที่ | ชื่อจุดตัด | ซ้าย | ขวา |
| --- | --- | --- | --- | --- |
|  **สวรรคโลก–ดอนไชย** |
| สุโขทัย | 0+000 | − | **เชื่อมต่อจาก:** ทางเข้าโรงพยาบาลสวรรคโลก |
|  ทางหลวงแผ่นดินหมายเลข 1370 ไปอำเภอศรีสำโรง บรรจบ ทล.101 |  ถนนจรดวิถีถ่อง เข้าเมืองสวรรคโลก **บรรจบ**  ทล.101 |
|  | สะพานพัฒนาภาคเหนือ 3 ข้ามแม่น้ำยม |
|  | − |  ทางหลวงแผ่นดินหมายเลข 1195 ไปอำเภอศรีสำโรง
  | *ไม่มี* |
| 4+500 | − | สท.4006 สท.4006 ไปบ้านหนองกลับ
  | *ไม่มี* |
|  | − | *ไม่มี* |  ทางหลวงแผ่นดินหมายเลข 1201 ไปอำเภอศรีสัชนาลัย |
|  | − |  ทางหลวงแผ่นดินหมายเลข 102 ไปอุทยานประวัติศาสตร์สุโขทัย |  ทางหลวงแผ่นดินหมายเลข 102 ไปบ้านสารจิตร, อำเภอศรีสัชนาลัย |
| 27+300 | − | ทางเข้าบ้านแม่ทุเลา
  | สท.4008 สท.4008 ไปบ้านลำโชค, อุทยานแห่งชาติศรีสัชนาลัย |
|  | − | *ไม่มี* |  ทางหลวงแผ่นดินหมายเลข 1330 ไปบ้านแม่ท่าแพ, อุทยานแห่งชาติศรีสัชนาลัย |
|  | − |  ทางหลวงแผ่นดินหมายเลข 1415 ไปอำเภอทุ่งเสลี่ยม
  | *ไม่มี* |
| ลำปาง | 91+000 | แยกเถินบุรินทร์ |   ถนนพหลโยธิน ไปจังหวัดตาก |   ถนนพหลโยธิน ไปอำเภอเมืองลำปาง |
|  | แยกดอนไชย |  **ทางหลวงแผ่นดินหมายเลข 106** ไปจังหวัดลำพูน | *ไม่มี* |
| **ตรงไป:**  ทางหลวงแผ่นดินหมายเลข 1352 ไปถนนพหลโยธิน |
|  **ดอนไชย–ลำพูน** |
| ลำปาง | 93+700 | แยกดอนไชย |  ทล.106 จากจังหวัดตาก, อำเภอสวรรคโลก |  ทล.1352 จาก จังหวัดลำปาง |
| 94+055 | สะพาน ข้ามแม่น้ำวัง |
| 101+400 | − |  ทางหลวงชนบท ลป.3021 ไปบ้านล้อมแรด
  | *ไม่มี* |
| ลำพูน | 46+900 | แยกโรงพยาบาลลี้ |  ทล.1087 ไปบ้านก้อทุ่ง, อุทยานแห่งชาติแม่ปิง | *ไม่มี* |
| 50+000 | แยกเมืองลี้ | *ไม่มี* |  ทล.1274 ไปลำปาง |
| 68+495 | แยกแม่เทย | *ไม่มี* |  ทล.1219 ไปอำเภอทุ่งหัวช้าง |
| 73+992 | แยกแม่ตืน |  ทล.1103 ไปอำเภอดอยเต่า | *ไม่มี* |
| 113+262 | สะพาน ข้ามแม่น้ำลี้ |
| 118+533 | แยกม่วงโตน |  ทล.1010 ไปอำเภอเวียงหนองล่อง | *ไม่มี* |
| 128+802 | แยกแม่อาว | *ไม่มี* |  ทล.1184 ไปอำเภอทุ่งหัวช้าง |
| 133+300 | แยกสันห้างเสือ | ทล.1031 (เดิม) ไปอำเภอเวียงหนองล่อง, อำเภอจอมทอง | *ไม่มี* |
| 139+675 | แยกสะปุ๋ง |  ทล.116 ไปอำเภอสันป่าตอง |  ทล.116 ไปเชียงใหม่ |
| 145+848 | แยกสบทา |  ทล.1156 ไปอำเภอเวียงหนองล่อง, อำเภอจอมทอง | *ไม่มี* |
| 146+135 | สะพาน ข้ามแม่น้ำกวง |
| 149+556 | แยกท่าจักร(แยกเลี่ยงเมืองลำพูนด้านใต้) | ถนนเลี่ยงเมืองลำพูน ไปบรรจบ ทล.11, เชียงใหม่, ลำปาง |  ทล.1033 ไปอำเภอแม่ทา |
| 153+903 | − | **ตรงไป:**  ถนนลำพูน–ป่าซาง เข้าเมืองลำพูน |
|  **ดอนไชย–ลำพูน (ในความรับผิดชอบของเทศบาลเมืองลำพูน)** |
| ลำพูน |  | แยกประตูลี้ | ถนนอินทยงยศ ไปบรรจบ ถนนเจริญราษฎร์ เข้าเมืองลำพูน | ถนนประตูลี้ ไปสนามกีฬา |
| **ตรงไป:** ถนนรอบเมืองใน/ถนนรอบเมืองนอก ไปบรรจบ  ทล.114 |
|  **ลำพูน–อุโมงค์ (ในความรับผิดชอบของเทศบาลเมืองลำพูน)** |
| ลำพูน |  | – | *ไม่มี* |  ถนนวังขวา ไปอำเภอป่าซาง, เชียงใหม่, ลำปาง |
|  | – |  ถนนจามเทวี ไปอำเภอสันป่าตอง | *ไม่มี* |
|  | – | ถนนรอบเมืองใน ไปอำเภอป่าซาง | ถนนรอบเมืองใน ไปเชียงใหม่, ลำปาง |
| **ตรงไป:**  ถนนเจริญราษฎร์ ไปเชียงใหม่ |
|  **ลำพูน–อุโมงค์** |
| ลำพูน | 158+556 | − | **เชื่อมต่อจาก:**  ถนนเจริญราษฎร์ จากเมืองลำพูน |
| 160+085 | –(แยกเลี่ยงเมืองลำพูนด้านเหนือ) | ถนนเลี่ยงเมืองลำพูน ไปอำเภอแม่ทา |  ทล.1136 ไปบรรจบ ทล.11, ลำปาง |
|  | แยกป่าเห็ว |  ถนนป่าเห็ว–ริมปิง ไปตำบลริมปิง, อำเภอสันป่าตอง, บรรจบทล.1015 | *ไม่มี* |
|  **เชียงใหม่-ลำพูน(ในความรับผิดชอบขององค์การบริหารส่วนจังหวัดเชียงใหม่)** |
| เชียงใหม่ |  | แยกกองทราย |  ทล.121 ไปอำเภอหางดง |  ทล.121 ไปอำเภอสันกำแพง |
|  | สะพานเวียงกุมกามโบราณสถาน | 132 ทล.132 ไปอำเภอหางดง | 132 ทล.132 ไปอำเภอสันกำแพง |
|  | แยกหนองหอย |  ถนนมหิดล ไปแม่ฮ่องสอน,  ท่าอากาศยานเชียงใหม่ |  ถนนมหิดล ไปอำเภอสันกำแพง |
|  | แยกสะพานนวรัฐ |  ถนนเจริญเมือง เข้าเมืองเชียงใหม่ |  ถนนเจริญเมือง ไป อำเภอสันกำแพง **บรรจบ**  ถนนเชียงใหม่-สันกำแพง |
|  |  |  ถนนแก้วนวรัฐ เข้าเมือง เชียงใหม่ |  ถนนแก้วนวรัฐ ไป อำเภอดอยสะเก็ด,เชียงราย |
|  |  |  ถนนซุปเปอร์ไฮเวย์เชียงใหม่-ลำปาง ไป ดอยสุเทพ,อำเภอแม่ริม |  ถนนซุปเปอร์ไฮเวย์เชียงใหม่-ลำปาง ไป เชียงราย,ลำพูน,ลำปาง |
|       สะพาน              กำลังก่อสร้างหรือโครงการในอนาคต |

สิ่งสืบเนื่อง
-------------

* เพลง "เชียงใหม่ 106" ของวงซีจีเอ็มโฟร์ตีเอต

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-06-16. สืบค้นเมื่อ 2021-12-27.
2. ↑  หนึ่งเดียวในไทย ถนนต้นยางนาอายุกว่า 150 ปี นับพันต้น รุกขมรดกของแผ่นดิน
3. ↑  หอจดหมายเหตุแห่งชาติ. ร.๕ ม.๕๘/๓๙ เรื่อง ซ่อมและสร้างถนนกับที่ว่าการมณฑลพายัพ (๔ มีนาคม ๑๑๔ – ๑๖ กุมภาพันธ์ ๑๑๖)
4. ↑  ปีแอร์ โอร์ต. พิษณุ จันทร์วิทัน (แปล). ล้านนาไทยในแผ่นดินพระพุทธเจ้าหลวง. (พิมพ์ครั้งที่ 3). กรุงเทพฯ: สายธาร, 2546.
5. ↑  เจ้าราชบุตร. (อนุสรณ์ในงานพระราชทานเพลิงศพ พลตรีเจ้าราชบุตร(วงษต์วัน ณ เชียงใหม่) ป.ช. ป.ม. ท.จ.ว. ณ เมรุวัดสวนดอก จังหวัดเชียงใหม่ วันเสาร์ที่ 13 มกราคม 2561). กรุงเทพฯ : โรงพิมพ์กรมแผนที่ทหาร 2516.
6. ↑  ราชกิจจานุเบกษา, โทระเลขข้าหลวงประจำนครเชียงใหม่ แลใบบอกข้าหลวงประจำเมืองน่าน, เล่ม 17, ตอน 12, 17 มิถุนายน ร.ศ. 119, หน้า 114.
7. ↑  หอจดหมายเหตุแห่งชาติ. ร.๕ ม.๕๘/๔๒ เรื่อง พระยาศรีสหเทพ ตรวจจัดราชการต่างๆ ในมณฑลพายัพ (๓๐ มกราคม – ๒๖ มีนาคม ๑๑๘).
8. ↑  หอจดหมายเหตุแห่งชาติ. ร.๕ ม.๕๘/๔๖ เรื่องก่อสร้างซ่อมถนนถนนหนทาง แลตะพานในมณฑลพายัพ (๒๗ กรกฎาคม ๑๒๐ – ๓๐ สิงหาคม ๑๒๔).
9. ↑  วรชาติ มีชูบท. ถนนสายเชียงใหม่-ลำพูน.

* คณะกรรมการฝ่ายประมวลเอกสารและจดหมาย เหตุในคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัวฯ จัดพิมพ์เนื่องในโอกาสพระราชพิธีมหามงคลเฉลิมพระชนมพรรษา 6 รอบ, วัฒนธรรมพัฒนาการทางประวัติศาสตร์ เอกลักษณ์และภูมิปัญญาจังหวัดลำพูน, 2542, หน้า 275-277.

แหล่งข้อมูลอื่น
---------------

* ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม

| * ด
* ค
* ก
 ทางหลวงในประเทศไทย |
| --- |
| ทางหลวงพิเศษ | 

|  |
| --- |
| 
* *5*
* *6*
* 7
* *8*
* 9
* *51*
* *52*
* *53*
* *54*
* *61*
* *62*
* *63*
* *64*
* *65*
* *71*
* *72*
* *81*
* *82*
* *83*
* *84*
* *85*
* *91*

 |

 |  |
| ทางหลวงแผ่นดิน | 

|  |  |
| --- | --- |
| หมวด 1 | 
* 1
* 11
* 12
* 101
* 102
* 103
* 104
* 105
* 106
* 107
* 108
* 109
* ~~110~~
* 111
* 112
* 113
* 114
* 115
* 116
* 117
* 118
* 120
* 121
* 122
* 123
* 125
* 126
* 127
* 128
* 129
* 130
* 131

 |
| หมวด 2 | 
* 2
* 21
* 22
* 23
* 24
* 201
* 202
* ~~203~~
* 204
* 205
* 206
* 207
* 208
* ~~209~~
* 210
* 211
* 212
* 213
* 214
* 215
* 216
* 217
* 218
* 219
* 220
* 221
* 222
* 223
* 224
* 225
* 226
* 227
* 228
* 229
* 230
* 231
* 232
* 233
* 234
* ~~235~~
* 238
* 239
* 240
* 241
* 242
* 243
* 244
* 288
* 290
* 291
* 292
* 293
* 294
* 295
* 299

 |
| หมวด 3 | 
* 3
* 31
* 32
* 33
* 34
* 35
* 36
* 37
* 38
* 301
* 302
* 303
* 304
* 305
* 306
* 307
* 308
* 309
* 310
* 311
* ~~312~~
* ~~313~~
* 314
* 315
* 316
* 317
* ~~318~~
* 319
* 320
* 321
* 322
* 323
* 324
* 325
* 326
* 327
* ~~329~~
* 331
* 332
* 333
* 334
* 335
* 336
* 338
* 340
* 341
* ~~343~~
* 344
* 345
* 346
* 347
* 348
* 349
* 350
* 351
* 352
* 354
* 356
* 357
* 359
* 360
* 361
* 362
* 363
* 364
* 365
* 366
* 367
* 368
* 369
* 370
* 372
* 375
* 376

 |
| หมวด 4 | 
* 4
* 41
* 42
* 43
* 44
* 401
* 402
* 403
* 404
* ~~405~~
* 406
* 407
* 408
* 409
* 410
* ~~411~~
* 412
* ~~413~~
* 414
* 415
* ~~416~~
* 417
* 418
* 419
* 420
* 421
* *425*

 |

 |
| 
* ตัวเอียง (*00*) หมายถึง ทางหลวงที่กำลังก่อสร้างหรือโครงการในอนาคต
* รายชื่อที่มีการขีดฆ่า (~~00~~) หมายถึง ทางหลวงแผ่นดินในอดีต

 |